
Oraniuniv morborum,  qui  homines  vexant,  nullus  certe 
uedico  observanti  et  curanti  majores  secum  ducit  diffi- 
mltates,  quam  typhus  abdominalis:  non  quod  in  decursu 
ardinario  aliquid  extraordinarii  offerat,  sed  tam  multae 
iantaeque  ejus  sunt  vicissitudines,  ut  medici  magnam  in- 
ilivisamque  postulet  animi  intentionem,  quo  minus  casus 
(uisquam  inexspectate  incidens,  false  judicatus,  aegrum 
.ubito  ad  inferos  traducat.  Quocirca  morbum  illum  ali- 
quid diffusius  describere  mihi  in  animo  est. 

Introitus  morbi  non  est  turbulentus,  aeger  tantum- 
nodo  de  sensu  relaxationis  omnium  membrorum,  de  las- 
itudine,  capitis  obnubilatione,  turbatione  coenaesthesis, 
-ertigine  et  titubatione  in  eundo  queritur,  ita  ut  lectum 
juaeri  oporteat.  Simul  visus  est  singularis,  jamque  in- 
differentiam quandam  adversus  res  externas  praebet,  ap- 
petentia evanescit,  lingua  modo  paullulum  muco  albido 
cbducta,  alvus  saepe  obstructa.  Quod  attinet  ad  febrem, 
cum  rigore  incipit,  quem  mi^x  calor  sequitur,  qui  conti- 

nue  manet  ad  finem  morbi  usque.  Cutis  arida,  urin.: 
parca,  intense  rubra,  reactionem  acidam  praebens,  qu;. 
ratione  grave  hujus  morbi  symptoma  diagnosticum  offert: 
Quae  omnia  signa  tempore  vespertino  exacerbescunti 
mane  remittunt.  Nonnullis  diebus  post,  vulgo  die  quarto-:' 
obstructionem  alvi  diarrhoea  excipit,  et  tum  sedes  modd. 
duae,  tres,  quatuor  modo  vero  decem  et  plures  horiu 
viginti  quatuor  deponuntur.  Regio  ileocoecalis  mani; 
pressa  dolorosa  est,  simul  premendo  strepitus  singularia 
provocatur.  Eodem  tempore  symptomata  nervosa  jam 
dicta  augentur,  vertigo  fit  major,  susurrus  et  tinnitus  au-i 
rium  aegrotum  vexant,  sensorium  magis  magisque  obnu-f 
bilatur,  aeger  in  stuporem  incidit,  modo  si  quaesiveris  der 
doloribus  queritur,  calor  in  dies  intensior  fit  mordax' 
praecipue  in  capite  et  abdominis  integumentis,  lingua  tem- 
pore vespertino  siccescit.  Qui  decursus  morbi  si  non; 
turbatur,  die  septimo  plus  minus  remissio  apparet,  sen- 
sorium liberius,  pulsus  frequentia  diminuitur,  calor  non 
est  ita  magnus,  cutis  minus  arida:  quae  signa  critica, 
activa  medicum  incautum  facile  inducere  possint  ad  opi- 
nionem, morbum  perbenignuin  fini  appropinquare.  Haec 
vero  remissio  non  est  aliter  censenda,  quam  ipsa  in  typho 
exanthematico  petechiali,  quo  in  morbo  celeberrimus- 
Hildebrandt  eam  semper  adesse  jam  observavit,  altera; 
vero  die  a stadio  nervoso  exquisito  excipi.  Nihilominus  ■ 
remissio  illa  semper  est  symptoma  bonum,  certe  enim 
vim  vitalem  non  omnino  a morbo  parasitico  oppressam 
esse  indicat.  Stadio  secundo,  quod  die  octavo  incipit» 

1 omnia  pathemata  sunt  majora,  sedium  numerus  augetur, 
quarum  conditio  de  morbi  natura  nullam  dubitationem 
admittere  potest,  si  quidem  quispiam  dubitaret:  sunt  ni- 

■merum  ita  characteristicae;  ut  earum  inspectio  sola  deci- 
idat.  In  vitro  receptae  in  duo  strata  dividuntur,  supe- 
rius clarum  serosum,  nonnihil  coloratum,  inferius  multum 
albuminis  continet  et  fibrinam,  praeterea  massam  floccu- 
lentam,  quae  microscopio  observata  cellulis  epithelii,  glo- 
bulis et  crystallis  parvis  (forsitan  ex  calcaria  phospho- 
rica)  constituitur.  Simul  dolor  regione  ileocoecali  idem 
aut  nullus,  venter  valde  elatus,  percussio  ejus  tympani- 
tice resonans.  Lingua  magis  magisque  siccescit,  casibus 
gravioribus  omnino  sicca  est,  adusta,  fissa,  tremens;  den- 
tes, gingiva,  labia,  vulgo  etiam  nares  integumento  crasso 
nigro  obducta  sunt.  Pulmones  saepe  multum,  saepe  nullo 
nodo  patiuntur,  et  quidem  aut  bronchitide  levi  aut  pneu- 
monia vera  laborant,  licet  aegroti  nihil  querantur.  Tus- 
sis plusminus  molesta  medico  unicum  est  symptoma,  quod 
nvestigatione  exacta  per  percussionem  et  auscultationem 
Dpus  est  ad  morbum  recte  dignoscendum.  Hoc  loco  in 
praetereundo  mihi  liceat  novae  examinandi  methodi  ma- 
gnum pretium  indigitare  : clare  enim  elucet,  hoc  in  casu 
sine  ea  morbum  nullo  modo  cognosci  posse;  simul  autem 
diagnosin  magni  momenti  esse  ad  therapiam  nemo 
legabit. 

Quocirca  medicum  sine  stethoscopio  hominem  a typho 
«correptum  curare  non  posse,  multi  contendunt.  Denique 
?x  capitis  statu  exitus  lethalis  minatur,  nam  saepe  con- 

gestiones  ad  illud  tam  vehementes  sunt,  ut,  nisi  fortiter 
aggrediaris,  transitum  in  apoplexiam  sanguineam  faciant. 
— Quod  ad  symptomata  spectat  nervosa,  aegrotus  con- 
tinue supinus  jacet,  imo  ad  lectuli  partem  inferiorem,  ad 
pedes  defluit,  figura  decomposita,  oculorum  acies  opaca,* 
vaga,  oculus  ipse  tantum  semiapertus,  auditus  vulgo  dii-, 
ficilis,  raro  sensibilis,  acer:  uno  verbo,  omnia  stuporem, 
magnum  indicant.  Ceterum  incommoda  hominum  mise- 
rorum non  sunt  magna,  quippe  hoc  in  statu  flebili  si- 
quaeris,  quomodo  se  habeant,  bene  respondent.  Quod 
est  naturae  aptum,  nam  ad  dolores  percipiendos  sensorio^ 
libero  opus  est;  idem  clare  apparet  in  hominibus  ab  epi- 
lepsiae insultu  superatis,  qui  a rebus  maximos  dolores- 
sanis  afferentibus,  ut  a lacca  urente,  ne  minimum  quidem, 
patiuntur,  paroxysmo  autem  praeterito  sensorioque  libero, 
facto,  tum  quidem  statim  a laesione  facta  non  jucunde- 
afficiuntur.  Ideo  optatum  est  signum,  si  morbo  decur- 
rente aegroti  depiio  de  doloribus  conqueri  incipiunt,, 
sensorii  enim  obnubilationem  non  ita  magnam  esse  hoc. 
indicat.  Eodem  modo,  quo  sensus  externi  functioni  uon 
amplius  respondent,  sensus  internus  agere  incipit,  aegro- 
tus multum  delirat  praecipue  noctu,  mox  autem  morbi 
conditione  ingravescente  continue  etiam  per  diem.  De- 
liria sunt  blanda,  quieta,  raro  furibunda  aegrotus  adhuc 
iis  eripi  potest,  et  voce  magna  de  aliqua  re  rogatus  re- 
spondet, statim  autem  deuuo  delirat.  Sed  morbus  adhuc 
majorem  gradum  ascendit,  motibus  involuntariis,  croci- 
dismo,  carphologia  sese  exprimentem,  ut  etiam  paralysi 

ani  et  vesicae  sphincterum.  Faeces  et  urina  insciis  de- 
ponuntur, quod  quidem  phaenomenon  raro  a paralysi  or- 

Iganorum  huic  excretioni  destinatorum  pendet;  stupor  ae- 
groti causa  est,  ejusdem  igitur  est  rationis  cum  reten- 
tione faecum  et  urinae,  quod  etiam  saepe  hoc  in  morbo 
videtur.  Miseri  irritamento  aut  statim  cedunt,  quari  so- 
lum per  motum  reflectorium,  aut  omnino  non  sentitur  ex 
stupore  magno.  Qua  ex  parte  observata  haec  sympto- 
mata multum  gravitatis  amittunt,  quae  aliis  in  morbis  iis 
praesentibus  nunquam  deest.  In  deglutitione  fluida  in 
amphoram  vacuam  cadere  videntur,  quod  ipsum  minime 
paralysin  oesophagi,  sed  ejus  reactionem  adversus  irrita- 
menta aut  minimam  aut  nullam  adesse  ostendit. 

Signa  generalia  sunt  gravia,  febris  continua  cum  exa- 
cerbationibus vespertinis,  pulsus  frequentia  numerum  cen- 
■ tum,  centum  viginti,  imo  centum  quadraginta  attingens, 
si  supra  centum  viginti,  saepissime  cum  exitu  lethali,  pul- 
sus ipse  parvus,  mollis,  debilis,  cutis  calorem  mordacem 
praebens,  arida,  interdum  in  sudores  viscosos  diffluens. 
Quem  ad  gradum  si  morbus  ascendit,  tum  creberrime  de- 
cubitus magis  minusve  gravis,  aegri  ultimas  virium  reli- 
quias exhauriens,  cui  aegritudo  ipsa  forsitan  pepercisset, 
eum  orco  tradit.  Aegroto  enim  semper  supino  sito,  ner-' 

Ivorum  vi  a malo  maligno  fracta,  non  solum  partes  pres- 
sae, praecipue  igitur  regio  sacralis  et  scapularis,  sed  ta- 
jles  quoque,  quae  minime  premuntur,  uti  aures,  nares,  di- 
ftgiti,  ab  inflammatione  corripiuntur,  quae  si  non  optima 
t methodo  maximaque  cura  tractatur,  saepe  etiam  omnem 

medici  curantis  diligentiam  contemnens,  in  gangraenam 
tristem  exitum  sumit.  Ita  modo  cutis  sola,  modo  tela 
cellulosa  ipsa,  modo  musculi  quoque  ad  ossa  usque  de- 
lentur. Quare  clare  apparet,  quum  eo  venerit,  suppura-, 
tioni  copiosissimae  aegrum  jam  valde  debilitatum  per: 
longum  tempus  resistere  non  posse. 

Pluribus  in  casibus  dies  decimus  quartus  magnainij 
mutationem  in  morbi  facie  secum  ducit;  quod  autem  non:: 
raro  ante  diem  decimum  septimum  aut  vicesitaum  primumi 
non  est  videndum,  sed  aeque  raro  dies  undecimus  jam:; 
est  dies  criticus,  licet  saepe  nonnullis  signis  erisin  die*, 
decimo  quarto  secuturam  esse  indicat.  Tempore  igituri 
dicto  cutis  tumet,  humescit,  neque  calorem  sic  injucun- 
dum, urentem,  pungentem,  mordacem  manui  contrectanti  i 
praebet,  urina  clarior  facta  colorem  fusco -rubrum  amit- 
tit, ejus  reactio  loco  acidae  kalina  est,  pulsus  frequentia; 
diminuitur,  sensorium  aliquid  liberius,  vultus  vagus,  opa- 
cus, nihil  exprimens,  clarior  factus  splendorem  resumit 
Non  raro  quoque  levis  epistaxis  aegrotum  magnopere 
levat,  ab  haemorrhagiis  colliquativis  facile  distinguenda, 
quae  morbum  semper  pessumdant,  quum  illa  congestionem 
magnam  cum  deliriis  et  vertigine  praegressam  tollit,  to- 
tumque statum  emendat.  Nunc  etiam  somnus  tranquillus, 
qui  aegrum  diu  fugerat,  eum  reficit,  initio  quidem  tantum 
per  aliquot  horas  deliriis  exceptus,  pedetentim  vero  lon- 
gior factus  iis  finem  imponens.  Inductus  niger  in  ore 
et  dentibus  refunditur,  lingua  non  amplius  sicca  et  adu- 
sta, sed  pura  humidaque  fit,  venter  mollior  ad  circuitum 

ordinarium  reducitur,  urina  alternatim  acida  et  kalina, 
mox  in  dies  lucidior  facta,  a sana  non  differt. 


VARIETATES. 


Typhus,  ,si  exceperis  typhum  petechialem,  semper 
est  idem,  abdominalis,  neque  vero  ubique  symptomata  ab  * 
dominalia,  ab  ulceribus  tractus  intestinalis  producta,  om- 
nibus in  casibus  aeque  clare  apparent;  imo  in  hac  forma 
quam  Frank  exquisite  febrem  nervosam  stupidam  nomi- 
navit, ne  ulla  quidem  morbosae  intestinorum  affectionis 
signa  adsunt,  neque  dolor,  neque  secessus  frequentes,  loco 
diarrhoeae  saepe  alvus  est  obstructa.  Sed  subito  aut 
sponte  aut  arte,  id  est  enemate  emolliente  vel  irritante, 
promotae  sedes  crebrae,  naturam  characteristicam  supra 
descriptam  prae  se  ferentes,  alvum  reseratam  excipiunt, 
cujus  generis  duos  casus  insignes  observavi.  Postea  se- 
ctio ileum  multis  ulceribus  obsessum  esse  docuit.  Alio 
in  casu  puer  sedecim  annorum,  qui  jam  per  septemdecim 
dies  a morbo  hoc  terribili  decubuerat,  symptomatibus  ne- 
que prementibus  neque  urgentibus,  praecipue  secessibus 
non  frequentibus,  nisi  quam  in  sano  crebrioribus,  signis 
criticis  vero  die  decimo  quarto  non  apparentibus,  et  quum 
per  nonnullos  dies  morosiorem  alvum  obstructam  prae- 
buisset, enemate  parco  et  emolliente  applicato,  statira  ma- 
gna intestinorum  haemorrhagia  correptus  est,  a celeri  sta- 

- • . 

tus  universi  pessumdatione  comitata.  Num  fortius  argu 
mentum  statui  potest,  quomodo  pueri  intestina  affects: 
sint?  nonne  ulcera  irritata  cum  effectu  tam  delebili  tam 
tam  sanguinis  multitudinem  evomuerunt?  Jam  major*, 
assero,  non  esse  omnino  febres  sic  dictas  nervosas  nis> 
cum  affectione  tubi  intestinalis,  qualis  in  typho  offenditur 
sed  ab  initio  refuto,  ut  hoc  non  pertinentes,  casus  illos- 
quibus  aegroti,  morbi  conditione  nimia  facta  in  eos  in 
vehente,  omnem  reactionem  activam  subruente  opprimen- 
teque,  in  statum  nervosum  spurium  incidunt,  quod  phae- 
nomenon non  raro  in  pulmonum  aut  pleurae  inflamma-i 
tionibus  acutissimis  cernitur;  pulsus  tum  est  celer,  fre- 
quens et  parvus,  cutis  arida,  non  tumida,  lingua  sicca., 
mens  perturbata,  aegri  delirant.  Hic  vero  status  eo  mi- 
nus est  debilitatis  signum,  quod  methodo  antiphlogistica 
acerrima  curatus,  vulgo  mox  cunctis  symptomatibus  ner- 
vosis quasi  decussis,  febrem  puram  inflammatoriam  ex 
inflammatione  locali  productam  se  praebet.  Sic  quoque 
hominem  vidi,  qui  phthisi  pulmonali  laborans,  illico  febri 
majore  corripiebatur:  pulsus  erat  frequens,  debilis,  cutis: 
calida,  lingua  sicca,  cephalalgia  maxima,  totius  corporis 
dedolationis  sensus,  deliria  blanda  neque  minima  de  pe- 
ctoris dolore  querela.  Indagine  pulmonum  acuta  facta 
diagnosis  in  fissura  parietum  cavernae  posita  est,  ita  ut 
saccus  pleuriticus  cum  bronchiis  communicaret,  eoque 
modo  natus  pneumothorax  motus  illos  febriles  genuisset, 
quamvis  aegrotus  de  pulmone  nihil  quereretur.  Morte 
brevi  tempore  secuta  sectio  instituta  diagnosin  rectam 

fuisse  docuit.  Nonne  hoc  in  casu,  inquisitione  non  cum 
diligentia  necessaria  facta,  febris  illa  facile  nervosa  ha- 
beri potuit?  Et  tamen  cadaveris  sectio  nulla  ilei  ulcera 
praebuisset,  argumentum  sane  strenuum,  non  esse  rectum, 
si  dicatur,  nullam  esse  febrem  nervosam  sine  ilei  affe- 
ctione? Et  id  genus  fortasse  sunt  omnia  hujus  opinio- 
nis adversariorum  argumenta. 

Sed  jam  nimis  multa  de  ea  re  dicta  sunt.  Quam- 
vis igitur  typhus  semper  sit  idem , tamen  modo  unum 
modo  alterum  viscus  prae  aliis  invadit,  quo  sensu  typhum 
aut  esse  cerebralem  aut  pulmonalem  aut  ^abdominalem 
Marcus  dicit.  Quibus  in  speciebus  signa  omnibus  com- 
munia, supra  in  morbi  symptomatologia  nopainata,  num- 
quam  deficiunt,  nonnulla  vero  in  singulis  alia  sunt.  In- 
veniuntur enim  aegroti  a typho  affecti,  quibus  ab  initio 
alvus  nullo  modo  fluit,  immo  etiam  obstructa  est;  alias 
vero  omnia  symptomata  typhosa  prae  se  ferunt,  qui  sta- 
tus Frankio  in  epitome  de  morbis  hominum  curandis 
febris  nervosa  stupida  audit.  Sed  et  in  typho  exquisite 
abdominali,  quum  secessibus  creberrimis,  vehementia,  nisi 
consopitis,  brevi  mortem  adducturis,  remediis  aptis  obviam 
eas,  diarrhoeam  non  raro  ab  alvo  tantum  non  obstructa 
exceptam  videbis,  ea  ratione  ut  sedes  una  die  obtineat, 
quae  vero  ad  morbi  finem  usque  signa  characteristica 
jam  diota  exhibet. 

Cum  febri  nervosa  stupida  saepe  catarrhus  pulmo- 
num conjungitur,  qui  si  in  bronchitidem ' aut  pneumoniam 
veram  transit,  magnum  aliis  morbi  insidiosi  periculis  ad- 

ditamentum  secum  ducit,  quo  in  casu  duabus  affectioni- 
bus, quarum  altera  methodum  antiphlogisticam  postulati 
ab  altera  repudiatam,  quae  multo  magis  excitantem  fla- 
gitat, medicum  eodem  tempore  obviam  ire  oportet.  Com- 
plicatio illa  etiam  in  typho  abdominali  stricte  sic  dicto> 
medicum  vexat. 

Neque  minoris  momenti  et  multis  individuis  morbe 
obrutis  mortem  adducentes,  vehementes  illae  ad  caput' 
congestiones  nominandae  sunt,  quae  cum  morbo  inci- 
piente simul  in  lucem  veniunt,  aut  serius  illo  progresso) 
accedunt,  symptomata  nervosa  aeque  ac  febrilia  maxime' 
intendentes,  sed  alio  quoque  modo  periculosae  factae,, 
quia  saepe,  nisi  celeriter  et  cum  energia  iis  repugnes,, 
hominem  miserum  cerebri  apoplexia  occidunt.  Aut  per- 
manentes sunt,  sed  tum  quoque  vesperi  magis  intensae,, 
aut  morbi  viribus  majore  ex  parte  jam  fractis,  in  paro- 
xysmis in  aegrotum  ingruentes;  immo  vero  morbo  criti- 
cis signis  jam  soluto,  quum  nullum  febris  signum  am- 
plius premit,  aegro  ipso  et  adstantibus  necessariis  medi- 
cum adhuc  de  providentia  loquentem  irridentibus,  conge- 
stiones vehementes  illico  apparentes  facile  obitum  addu- 
cere possunt.  Ita  Schoenlein  puellae  cujusdam  men- 
tionem fecit,  quae  die  quadragesimo  a morbi  initio  illis 
in  tale  apoplexiae  periculum  adducebatur,  ut  ei  non  aliud 
remedium  satis  efficax,  quam  venae  jugularis  sectio  re- 
linqueretur. 

Stadio  criseos,  sed  et  antea  et  serius  tempore  rc- 
convalescentiae  parotitis  non  raro  aegroti  pathemata  au- 

get.  Queritur  de  maxillae  inferioris  motu  impedito,  de 


pvus  pisi  magnitudine,  celeriter  major  factus,  sentitur,  qui 
|manu  pressus  magnopere  dolet.  Tumor  in  dies  augetur 
et  vel  bono  successu  paullatim  detumescit  evanescitque, 
vel  in  casu  pejore  subito  disparet,  symptomatibus  ner- 
vosis ad  majorem  gradum  statim  evectis  morteque  per 
cerebri  paralysin  inducta,  vel  infelicem  suppurationis  exi- 
tum facit,  quo  facto  aeger  morbo  primario  typhoso  for- 
sitan fracto,  saepe  adhuc  nonnullis  hebdomadibus  post 
ex  febri  hectica  obit.  — Sed  series  malorum,  quae  sin- 
gula ipsa  miseros  homines  jam  saepe  ad  inferos  dedu- 
cunt, quo  magis  typho  conjuncta,  nondum  est  finita. 
Non  leve  catenae  membrum  taetra  illa  typhi  cum  san- 
guinis resolutione  complicatio  exsistit,  typhus  abdomina- 
lis putridus.  Per  totum  morbum  nullo  die  fixo  sanguis 
iter,  foetidus  fluxu  continuo,  interdum  nullo  artis  reme- 
iio  impediendo,  infra  cutem  exsudatur,  aut  ex  naribus  et 
ubo  intestinali  profluit,  et  cum  latice  illo  nutriente  vita 
rreparabilis.  ' 


Initio  morbus  noster  aliquam  cum  febri  gastrica  si- 
mlitudinem  ostendit,  ita  ut  cum  maxima  hominis  ab  eo 
iffecti  noxia  methodo  illi  conveniente,  i.  e.  emeticis  et 


dolore  obtuso  in  ejus  articulatione;  simul  ibi  tumor  par- 


1 


DIAGNOSIS. 

purgantibus,  tractari  possit.  Sed  aetiologia,  symptomata  < 
nervosa  jam  luculenta,  qualia  sunt  titubatio  in  eundo,  vi- 
sus obnubilatio,  aurium  tinnitus,  magna  dedolatio,  ventriss 
regio  neque  tumida  neque  manu  premente  dolorosa; 
morbo  autem  provectiore  sedes  characteristicae  dolorque  « 
regionis  ileocoecalis,  status  nervosus  exquisitus,  medicum: 
hujus  morbi  non  ignarum,  quo  minus  fallatur , facile  im- 
pedient. Quae  loco  posteriore  diximus,  intestinorum, 
tunicae  mucosae  inflammationem  adesse,  opinionem  aeque- 
refutare  mihi  videntur.  Febris  vero  pituitosa,  quae  tanta 
cum  hominum  strage  inter  Monachi  incolas  furit,  inter- 
dum etiam  Wurceburgi  comparet,  multo  facilius  medicum: 
ad  permutationem  utriusque  mali  ducere  potest;  sed 
praeterquam  quod  in  casibus  tam  gravibus  illius  febris,- 
quibus  typhus  haberi  possit,  curatio  non  multum  aut  po- 
tius ne  minimum  quidem  differret,  permutatio  igitur  nul- 
lum damnum  aegroto  afferret,  oculorum  quidam  splendor 
eximius,  faciei  illi  obtusae  stupidae,  quae  in  typho  sem- 
per  observatur,  comparatus  medicum  providum,  cum  alia, 
re  sibi  agendum  esse,  mox  docebit.  Minime  Marco, 
Wurceburgi  instituti  clinici  praesidi  peritissimo,  ille  faciei 
splendor  febris  pituitosae  erat  gravissimum  symptoma 
diagnosticum. 

Pneumoniam  inter  et  typhum  diagnosis  mihi  non 
difficilis  videtur,  quamvis  unum  pro  altero  non  raro  ha- 
beri notum  sit,  quum  querelae,  quod  pneumoniae  methodo 
severe  antiphlogistica  tractatae,  tamen  characterem  nervo- 
sum induissent,  non  sint  infrequentes:  quo  in  loco  pneu- 

moniam  non  fuisse  veram  idiopathicam,  sed  typho  pri- 
mario supervenientem  censemus.  Symptomata  nervosa 
(facile  morbum,  quis  sit,  dilucidabunt.  Sunt  vero  illae 
pulmonis  inflammationes  non  rarae,  quibus  affecti  homi- 
nes robusti,  minime  sensiles,  nihil  de  pectoris  dolore,  sed 
tantummodo  de  dedolatione  communi  querantur,  quocirca 
eas  negligant,  donec  inflammatione  ad  extremum  adaucta 
et  per  totum  pulmonem  extensa,  febri,  quum  leviter  ad- 
spicias,  nervosa  asthenica  corripiuntur,  cujus  Fr an k men- 
tionem jam  fecit.  Cui  si  remediis  irritantibus  obviam 
ires,  non  aliud  ageres  quam  si  igni  oleum  affunderes 
namque  apparatus  strenue  antiphlogisticus  solum  huic  sta- 
tui pseudo- asthenico  medelam  afferre  potest.  Quo  in 
statu  medicum  arcessitum  et  id,  quod  praegressum  est  ^t 
>tethoscopium  mox  de  vera  affectionis  natura  certiorem 
facient.  Jam  remanet  arachnitis,  quacum  typhus  confundi 
possit,  nec  non  frequenter  vere  permutatur  • immo  non- 
iuIIl  autores  nullam  inter  utrumque  morbum  esse  diffe- 
entiam  asseruerunt.  Sed  arachnitis  illico  et  maxima  cum 
vehementia  ingruit,  ab  initio  deliria  sectim  ducens,  quae 
juidem  ut  in  typho  sunt  blanda  et  muscitantia,  statim 
vero,  neque  ut  in  illo  post  aliquot  dies,  ad  majorem  gra- 
lum  progressa  aegrotum  vexant.  Capitis  dolores  sunt 
rahentes , pungentes,  urentes,  ita  ut  aegri  saepe  in  rna-  / 
pium  .ejulatum  erumpant,  pupilla  est  contracta,  augusta, 
iculorum  adversus  lucem  tanta  sensilitas,  ut  eos  semper 
Jausoa  habeant,  nequi  nisi  loco  obscuriore  aperiant: 
(uae  symptomata  homines  a typho  correpti  numquam 

praebent,  capitis  affectio  multo  magis  gravitatis  et  obnu- 
bilationis sensus  est,  pupilla  hominis  sani,  nulla  photo- 
phobia.  Sopor  ad  arachnitidem  accedens  proximae  mor-M 
tis  est  signum,  indicat  scilicet,  morbum  in  lymphae  exsu-; 
dationem  exitum  infelieem  fecisse.  — Si  typhus  est  ex- 
quisite abdominalis  cum  sedibus  frequentibus,  ventre* 

tumido  manu  premente  dolores  exhibente,  diagnosis  multo. 

\ 

minus  difficilis  est  facta. 


EXITUS  MORBI. 


i 

Jam  ad  morbi  exitus  describendos  nos  cingamus^ 
qui  sunt  multi  diversissimique.  De  sanitate  morbum  su-; 
perveniente,  de  haemorrhagiis  criticis,  parotitide,  conge-1 
'stionibus  et  gangraena  diffusius  jam  dictum  est:  nihil  igit( 
tur  aliud  nobis  restat,  quam  aliquid  de  mali  exitu  trin 
stissimo,  sc.  de  morte  et  de  sanitate  partiali  sequente: 
disserere.  Ad  morbos  secundarios  praeter  jam  dictos 
pertinet  quoque  otorrhoea,  quam  si  non  recte  aggrediaris^ 
facile  caries  ossis  petrosi,  tum  inflammatio  cerebri  cunr 
exsuflatione  purulenta,  eoque  modo  adhuc  annis  duobus, 
post  mors  sequitur.  Quomodo  vero  typhus  metastasibusi 
tam  tristibus  corporis  partes  animales  invadit,  ita  ipsius 
animae  functiones  non  intactas  relinquit:  namque  non  ita 
raro  accidit,  ut  corporis  sanitate  prorsus  recuperata  in- 
genium ornniuo  debile  remaneat,  cujus  aut  omnes  functio- 

nes  deletae,  ut  homines  miseri  per  totam  vitam  ineptos, 
;fatuos  se  praebeant,  aut  tantum  singulae  laesae  sunt,  uti 
]inprimis  memoria,  quo  facto  saepe  aegroti  omnium,  quae 
iantea  bene  noverunt,  obliti  quasi  pueruli  ut  denuo  di- 
uscant  coguntur.  Quod  ad  sensus  pertinet  externos,  oculi 
liamaurosis,  aurium  surditas  saepius  jam  visae  sunt.  Epi- 
Blepsiam,  hysterismum,  hypochondriam  aliaque  typhum  se- 
cuta esse,  omnes  autores  affirmant.  — Mors  hoc  in  morbo 

\ \ 

vario  modo,  sc.  systematis  nervosi  paralysi,  aut  ex  nimia 
vitae  debilitate  a morbi  decursu  vehemente  inducta,  aut 
ex  malis  secundariis  evadit.  Quando  aegrotus  intra  pri- 
mam hebdomadem  obit,  vulgo  cerebri  paralysis  est  causa: 
sopor  tum  est  maximus,  deliria  sunt  blanda  quidem,  sed 
continua,  diuturna;  sphincteres  functioni  suae  desunt,  ae- 
jer  tali  modo  affectus  ad  pedes  defluit,  interrogatus  quo- 
modo se  habeat,  aut  nihil  respondet,  aut  loquela  ejus 
;am  est  mutata,  ut  intelligi  nequeat.  His  symptomatis  ur- 
jentibus  mors  subito  omnibus  pathematis  finem  ponit. 
\ccidit  mihi,  ut  talem  casum  rarum  observarem,  quo 
juarto  jam  die  a morbo  incipiente  omnia,  quae  dixi,  pa- 
•alysis  imminentis  signa  tali  modo  se  obtulerunt,  ut  for- 
issima  remedia  irritantia,  qualia  sunt  aether  sulphuricus, 
jamphora,  phosphorus,  magna  vesicantia  ad  pedes  etc. 
id  interitum  celerem  arcendum  necessaria  haberentur,  etsi 
dias  remedia  excitantia  hujus  morbi  initio  adhibita  ma- 
dme  nocere  inter  omnes  constat.  Huic  aegroto  jure  illa 
idministrata  esse,  bonus  successus  ostendit,  nempe  po- 
itero  die  periculum  multo  minus  pressit.  Multo  frequen- 

9* 

tius  exitus  lethalis  ex  systematis  nervosi  gangliaris  para- 
lysi provocatur,  et  tum  quidem  maxime  hebdomade  se-  j 
eunda,  hoc  praecipue  tempore,  quo  natura  crisibus  mor- 
bum solvere  studet:  quod  naturae  opus  quum  nu inquam, 
sine  febris  exacerbatione  momentanea  obtineat,  saepissime' 
per  eam  viribus  fractis  non  tolerandam  diem  fatalem  ad-: 
ducit.  Quibus  omnibus  vicissitudinibus  bene  superatis- 
nondum  omne  periculum  est  sublatum,  febris  hectica  enim 
ex  magno  decubitu  aut  parotitide,  quae  exitum  cepit  in: 
suppurationem,  orta  nonnullos  adhuc  ad  orcum  deducit, 
qua  eadein  de  causa  phthisis  intestinalis  morbum  sequen9: 
tatfi  periculosa  est.  Rejectis  exanthematis,  escharis  gan-: 
graenosis,  partes  subjectas  semper  esse  exulceratas  et  pusi 
secernere  inter  omnes  constat;  quae  ulcera  ad  sanationem: 
non  adducta  phthisin  nominatam  constituunt.  Cognosci-: 
tur  autem  status  ille  periculosus  exsequentibus:  abdomen 
, tensum  et  elatum  remanet,  imprimis"  regio  ileocoecalis,  se-’ 
des  modo  naturales,  quales  sanis  obtinent,  modo  tenues- 
et  materiam  saniosam  continentes;  flatus  molesti  aegro- 
tum multum  vexant,  symptomata  febrilia  augentur,  febris 
nervosa  lenta,  postremo  mors  sequitur. 


Ii!  I - i • ••  * • ‘ 

SECTIO  PATHOLOGICA. 


Jam  ex  nomine  morbi  nostri  elucet,  maximas  muta- 
tiones in  tubo  intestinali  quaerendas  esse.  Ad  septimum 


diem  usque  infra  tunicam  mucosam,  praecipue  in  glandu- 
lis Peyeri,  vel  potius  in  organis  sic  nominatis,  in  inferiore 
(parte  ilei,  mesenterii  insertioni  opposita,  corpora  nova 
aliena  fungosa  invenies,  excrescentiis  similia,  quae  in  ul- 
ceribus fistulosis  nascuntur.  Fungi  molles,  rubri,  mul- 
tum sanguinis  continentes,  saepe  quasi  petiolati,  membra- 
nam mucosam  elevant,  ita  ut  aspectum  tuberculorum  ha- 
beant. Die  septimo,  undecimo  aut  serius  tunica  mucosa 
emollita  perforatur,  fungus  nudus  in  ileum  ingreditur,  et 
saepe  magnam  sanguinis  copiam  effundit.  Postea  fungus 
vitam  amittens  gangraenescit,  coloris  est  fusci,  nigri,  ex- 
pellitur a partibus  vivis  et  tum  loco  tuberculorum  ulcera 
parva  infundibuliformia  invenies,  quorum  plura  jam  sunt 
sanata,  ut  solum  cicatrices  relinquantur.  Glandula  mese- 
raicae  ipsae  saepe  tumefactae,  cum  massa  aliena  lardacea 
in  ipsis  deposita,  quin  iramo  emollitae  reperiuntur  et  pus 
includunt.  Quarum  glandularum  mutatio  principalis  causa 
esse  videtur,  quod  homines  ex  typho  reconvalescentes 
tam  diu  digestione  depravata  laborant,  neque  vires  pri- 
stinas regenerare  possunt.  Haec  sunt  phaenomena  cada- 
veribus eorum,  quibus  typhus  interitum  attulit,  characte- 
ristica;  alia  multa  sunt  secundaria,  velut  cerebri  sangui- 
nis impletio,  pulmonis  hepatisatio,  gangraena  in  regione 
dorsali,  destructio  cariosa  ossis  petrosi  post  abscessum 
auris  etc. 

AETIOLOGIA. 


Modus,  quo  typhus  oritur,  est  duplex,  aut  per  raiasma 
quod  est  sine  dubio  frequentissimum,  aut  quod  est  ra- 
rus,  per  contagium.  Causa  praedisponens  morbi  gignendr 
in  aetate  juvenili  a septimo  decimo  anno  ad  trigesimum 
quintum  usque  invenitur,  quamvis  omnium  aetatum  horni  i 
nes  ab  illa  petantur.  Qui  morbum  jam  superaverunt, 
raro  altera  vice  in  eum  incidunt.  Quod  ad  generatio-) 
nem  spectat  spontaneam  per  miasma,  regio  inferius  sita.; 
plana,  ideo  ad  fluviorum  ripas,  prope  ostium,  ubi  eorum 
descensus  est  parvus,  constitutio  aeris  humida,  nebulosa, 
domicilium  tenebrosum,  opacum,  infra  terrae  superficiem: 

aut  in  aedibus  recens  aedificatis,  uno  verbo,  omnia  illa 

1 

momenta,  quae  febrem  intermittentem  provocare  omnibus 
notum  est,  morbi  origini  maxime  favent.  Quocirca  mi-; 
rtim  esse  non  potest,  regiones  illas,  ubi  febres  intermiU 
tentes  endemice  regnant,  saepius  quoque  a typhi  epide- 
mia  vexari;  immo  non  ita  raro,  quum  febris  dicta  ali- 
quot insultus  fecerit,  charactere  mutato  interdum  in  fe-’ 
brem  continuam  nervosam  transire. 

Ut  unum  tantum  afferam  exemplum:  in  Hollandia, 
sicut  in  provincia  Borussica  Rhenana  inferiore  ei  pro- 
pinqua, febres  intermittentes  dirum  regnum  suum  exer- 
cent, atque  in  iisdem  civitatibus  febres  ab  indigenis  sic 
dictae  nervosae  tantum  non  quotannis  magna  cum  horni- 

num  strage  grassantur.  Altera  generatio  per  contagium 
fit,  licet  multi  autores  id  concedere  nolint,  sed  hi  certe 
non  multas  epidemias  observarunt;  in  regionibus,  quibus 
typhus  morbus  est  prorsus  indigenus,  quisquis  rudis  iis 
dicet,  morbum  ab  uno  ad  alterum  transire.  Res  enim 
est  omnino  vulgaris,  eum  qui  praecipue  aegrotum  curet 
adsideatque,  saepe  in  eandem  aegritudinem  incidere,  alio^ 
vero  in  iisdem  aedibus  habitantes,  iisdemque  rebus  exter- 
nis expositos,  liberos  manere.  Materia  contagiosa  in  va- 
poribus per  exhalationem  emissis,  sicut  in  alvi  excretis, 
imprimis  contineri  videtur. 


PROGNOSIS. 


Typhus  jure  morbis  periculosissimis  adnumeratur; 

/ 

clades  quam  efficit  non  est  minor,  quamquae  peste  fit 
orientali,  cujus  infantem  Haeser  illum  nominat  in  ex- 
quisitionibus pathologicis  epidemiarum.  Secundum  hunc 
autorem  typhus  abdominalis  nihil  aliud  est  quam  typhus 
petechialis  tempore  et  constitutione  mutatus;  illum  vero 
ortum  ex  peste  ducere  incepit.  Sed  hoc  sit  utut  velit, 
certum  est,  omnino  tertiam  partem  hominum  a morbo 
nostro  affectorum  succumbere,  modo  plures  ad  dimidiam 
partem  usque,  modo  pauciores.  Prognosis  maxime  ad 
symptomata  abdominalia  dirigenda  est:  quo  vehementiora, 
intensiora  haec  sunt,  eo  illa  pejor.  Stadium  morbi  (ini- 

tio  enim  saepe  cura  apta  totus  decursus  mitior  fieri  pot- 
est), regularitas  singulorum  stadiorum  se  excipientium, 
complicationes,  symptomata  nervosa  medici  judicium  con- 
stituunt; urina  quo  magis  est  atra,  saturata,  acida,  quo 
celerius  in  putredinem  abit,  eo  majus  est  periculum.  Si 
pulsus  plus  centum  et  viginti  ictus  facit,  illamque  fre- 
quentiam in  remissione  ipsa  matutina  retinet,  de  salute 
paene  est  desperandum.  Quum  nonnulla  signa  bona  ap- 
parent, simul  vero  unum  symptoma  malum  accedit, 
prognosis  multo  magis  mala  quam  bona  reddenda  est. 
Ceterum  nunquam  prognosin  prorsus  bonam  ponas,  nam 
morbus  est  maxime  malignus,  neque  ei  confidendum,  do- 

I 

nec  omnino  profligatus  est. 


/ 

THERAPIA. 


Multum  est  disputatum,  utrum  typhus  abdominalis 
abbreviari,  in  partu  quasi  suffocari  possit,  an  modo  ex- 
anthematum sit  fixus  ejus  decursus,  neque  sino  periculo 
turbetur.  Quod  nunc  eo  determinari  videtur;  principio 
morbi,  antequam  formationes  parasiticae  in  ileo  appa- 
reant, primis  nempe  quatuor  diebus,  quum  aegroti  non- 
dum diarrhoea  laborant,  medico  abbreviationis  periculum 
facere  licere,  et  quidem  per  magnas  doses  calomelanos 
secundum  scholam  Tubingensem,  quinque  et  decem  gra- 
nis mane  et  vespere  porrectis.  Alii  solum  duo  aut  tria 


/ 

: grana  pro  dosi  porrigi  volunt,  cum  succo  citri  aliove 
acido  vegetabili,  alternatim  per  binas  horas  cochlear 
unum  deglutiendo:  quae  dosium  differentia  non  magni 
i momenti  esse  videtur:  utroque  modo  enim  hepatis  se^ 
cretio  et  sedes  sic  dictae  calomelanae  intenduntur.  Multi 
vero  per  totum  morbi  decursum  calomel  omnium  reme- 
diorum principatum  tenere,  neque  sedium  numerum  au- 
gere, sed  potius  diminuere  contendunt.  Schoenlein 
illi  medicamento  non  multum  confidere  videtur:  typhus, 
quum  semel  inceperit,  secundum  eum  actio  pathica  est, 
quae  decursum  fixum  septimanarum  duarum,  trium  aut 
quatuor  facit,  neque  medicamentis  fortibus  tractanda  est, 
sed  potius  aequali  modo  cum  exanthematibus,  id  est  sym- 
ptomatice contra  phaenomena  secundaria  directo,  maxima 
crisium  ratione  habita.  Quum  morbus  est  simplex  sine 
signis  urgentibus,  curatio  aeque  simplex  sit,  emulsio  ara- 
bica,  saturatio  communis  similiaque  omnibus  indicationi- 
bus satisfaciunt,  aegrotus  multum  aquae  frigidae  bibat  et 
in  cubiculo  vasto  agri  pervio  jaceat.  Postea  emulsioni 
aqua  oxymuriatica  addatur.  Si  dolor  in'  regione  ileocoe- 
cali  magnus  est,  nonnullae  sanguisugae  aut  cucurbitulae ' 
cruentae  emolumento  sunt,  medicus  vero  cautus  sit  in 
sanguine  mittendo,  morbus  nimirum  satis  ad  statum  ady- 
namicum  inclinat.  Fomentationes  emollientes  aut  cata- 
plasmata omni  modo  minus  periculosa  sunt.  Victus  ra- 
tio sit  antiphlogistica.  Stadio  secundo  si  diarrhoea  minus 
urget  (duae,  tres  sedes  horis  viginti  quatuor  sunt  morbi 
naturae  congruae),  medicamenta  sint  eadem ; sin  vero  alvi 

profluvium  est  magnum,  decoctum  radicis  columbo,  ca- 

/ * 

scarillae,  alumen  taliaque  indicata  sunt;  maximam  vero 
utilitatem  clysmata  ex  solutione  amyli  cum  tinctura  opii, 
aceto  saturnino  et  argento  nitrico  unciis  paucis  parant. . 
Alvi  obstructionem  numquam  remediis  internis,  sed  solum- 
modo enematibus  aggredi  licet.  Abdomine  valde  tume-  • 
facto,  tympanitice  tenso  fomentationes  ex  oleo  terebinthi-  ■ 
nae  magnum  effectum  habere  videntur.  Congestionibus  ■ 
vehementibus  epithemata  frigida  in  capite  raso  imprimis  ; 
cum  vesicis  glacie  impletis,  et  si  illa  non  sufficiunt,  su- 
perfusiones frigidae  optime  opponuntur,  quae  quidem  pul- 
moni aegre  affecto  periculosae  sunt,  etsi  tum  quoque  cum  i 
bono  successu  eas  adhibitas  vidi.  Quae  quum  ita  sint,, 
vesicantia  vel  sinapismi  suris  applicati  multum  conferunt  i 
ad  derivationem.  Tempore  crisium  appropinquante,  lenia  i 
excitantia,  qualia  sunt  valeriana,  arnica,  liquor  ammonii  i 
acetici,  superfusiones  calidae,  crises  bene  promovent. 
Quando  morbus  sine  signis  criticis  in  tertiam  hebdoma- 
dem  transit,  vires  aegroti  debilitatae  saepe  infuso  chinae 
victuque  nutriente  restaurandae  sunt.  In  convalescentia 
fames  non  raro  permagna  est,  quare  ne  voracitate  indu- 
cti ventriculum  nimis  impleant  et  sic  denuo  in  morbum 
pristinum  incidant  maxime  cavendum  est.  Neque  mino- 
rem rationem  eorum  lascivia  postulat. 

Bronchitidi  aut  pneumoniae  ad  typhum  accedenti 
primo  stadio  methodum  antiphlogisticam  opponas,  sed 
nonnisi  maxima  necessitate  coactus  venaesectionem  facias; 
stadio  secundo  infrictiones  in  pectore  cum  unguento  mer- 

curiali  et  linimento  volatili,  vesicantia  ipsa  saepe  profue- 
runt. Interna  medicamenta  indicationibus  morbi  generali- 
bus adversa  esse  non  debent,  exempli  gratia  ammonii 
praeparata. 

Laryngitidem  aequali  cura  aggrediaris.  — • Parotitis. 
Quum  prima  illius  symptomata  appareant,  nonnullae  san- 
guisugae in  loco  affecto,  infrictiones  dictae,  epithemata 
calida,  sicca,  fortasse  in  partu  eam  extinguunt ; sin  minus 
abscessus  mox  aperiendus  est,  ne  pus  ad  loca  alia  migret. 

Decubitus.  Ejus  prodromi  medicum  eo  animum  in- 
tendere jubent,  ne  locus  affectus  prematur;  lotiones  cum 
spiritu  vini  et  aceto  aromatico  magno  tum  sunt  emolu- 
mento. 

Sin  vero  cutis  aut  telae  cellulosae  destructio  jam  ad- 
est, unguentum  simplex,  solutio  aceti  saturnini,  decoctum 
quercus  cum  aceto  saturnino,  acidum  pyrolignosum  sa- 
nationem promovere  possunt. 

Sanguinis  profluviis  colliquativis  optime  lotiones  cor- 
poris cum  aceto  vini,  epithemata  frigida  in  capite,  ene- 
mata  cum  aceto:  si  ex  superioribus,  cum  solutione  amyli 
et  tinctura  opii,  si  ex  inferioribus  partibus  sive  intestino 
ipso  sanguis  profluit,  interne  acida  mineralia  opponas. 

Natus  sum  ego  Balduinus  Moennig,  Reesensis, 

% 

Borussus  Rhenanus,  mense  majo  MDCCCXX.  matre 

s 

Henrietta  e gente  Stuckmann,  patre  Josepho 
Moennig,  quos  adhuc  vivos  summa  pietate  veneror. 
Fidei  catholicae  addictus  sum.  Primis  litterarum  elemen- 
tis imbutus,  gymnasium  Vesaliense  per  quinque  annos 
frequentavi.  Tum  testimonio  maturitatis  instructus,  au- 
tumno anni  MDCCCXXXVII.,  Coloniis  per  annum  unum 
stipendia  meritus,  tempore  paschali  anni  MDCCCXXXIX. 
almam  petii  universitatem  Ileidelbergensem,  ibique  a re- 
ctore magnifico  Cl.  Muncke  in  civium  academicorum 
numerum  receptus  sum.  Quibus  per  unum  semestre  le- 
ctionibus interfui,  hae  sunt: 

Logica  et  psychologia  Cl.  Reichlin.  Meldegg, 


physica  experimentalis  Cl.  Jolly,  botanice  Cl.  Bischoff, 
osteologia  Cl.  Kobelt. 

Deinde  Wurceburgum  me  contuli,  ubi  a rectore 
magnifico  111.  Schahl  civium  academicorum  numero  ad- 
scriptus,  nomen  dedi  decano  spectatissimo  111.  d’Outre- 
pont.  Per  duos  annos  hisce  doctissimorum  virorum 
interfui  scholis: 

Mineralogiae , chemiae  et  materiae  medicae  Cl. 
Rumpf,  zoologiae  Cl.  Leiblein,  anatomiae  humanae  et 
comparatae  Cl.  Muenz,  physiologiae  Cl.  Hensler,  pa- 
thologiae  et  therapiae  generali  Cl.  Narr;  chirurgiae, 
akiurgiae  et  doctrinae  de  morbis  oculorum,  de  instru- 
mentis et  de  fasciis  rite  adligandis  Cl.  Textor;,  patho- 
logiae  et  therapiae  speciali  Cl.  Marcus,  arti  obstetriciae 
111.  d’ Outrepont,  qui  idem  dux  mihi  fuit  in  exercita- 
tionibus in  phantomate  instituendis.  In  cadaveribus  se- 
candis dux  mihi  fuit  Cl.  Muenz. 

Autumno  anni  MDCCC.X.LI.  Berolinum  petii  et  a 
rectore  magnifico  111.  Die t eri c i in  numerum  civium 
academicorum  receptus,  nomen  dedi  decano  maxime  spe- 
ctabili IU.  Juengken.  Lectioni  ibi  interfui  de  anato- 
mia  pathologica  111.  Mueller.  In  practicis  exercitatio- 
nibus mihi  fuere  duces  et  sunt:  Cl.  Wolff,  Cl.  True- 
stedt,  111.  Juengken,  Cl.  Barez,  111.  Schoenlein, 

1 IU»  Dieffenbach,  111.  Busch. 

Quibus  omnibus  viris,  de  me  optime  meritis,  gratias, 
quas  verbis  persolvere  haud  valeo,  in  sempiternum  ha- 
bebo maximas. 

Jam  tentaminibus,  tam  philosophico  quam  medico, 
nec  non  examine  rigoroso  superatis,  spero  fore,  ut,  dis-, 
sertatione  et  thesibus  rite  defensis,  summi  in  medicina  et 
chirurgia  honores  mihi  tribuantur. 

THESES. 

/ ' 

1.  Foetus  se  ipsum  gignit. 

s 

2.  In  versione  in  pedes  plerumque  unus  tantum  pes 

ducendus  est.  ' 

3.  Solum  cor  auctor  pulsus. 

mk  * \ 

4.  Cura  localis  summum  therapiae. 

5.  Pulsus  debilis  non  semper  vetat  venaesectionem. 

